Mikel Etxaburu Osa

Mikel Etxaburu Osa (Ondarroa, 1969) idazle eta irakasle bizkaitarra da.

 Biografia 
Arrantzale familia batean jaio zen, Ondarroan. Irakasle ikasketak egin zituen Bilbon, eta ondoren Euskal Filologian lizentziatu zen. Doktorego Tesia Deustuko Unibertsitatean aurkeztu zuen. Irakaslea da Huhezin.

2008an kartzelan sartu zuten, Batasuneko mahai nazionaleko kidea zelakoan.

Alaba bat dauka. Josu Etxabururen anaia eta Garazi Etxaburu dantzariaren osaba da.

 Ibilbide literarioa 
2011an argitaratu zuen lehen poesia liburua, "Zu zara orain txoria", kartzelan zegoela idatzitakoa.

2016ko "Lo zaudela zabaldu dizkizut begiak" lanak Blas Otero - Bilbo Uria Nazioarteko VIII. Poesia Lehiaketako sari nagusia irabazi zuen.

2021ean idatzitako "Ahaztu baino lehen, ama" liburuan bere amari idatzi zion, hau heriotzara hurbiltzen ari zela jakitun.

2024ko "Manttalingo alaba" liburua, aldiz, Saturrarango kartzelan egondako emakumeei eskainitako liburua da. 2023an Gasteizko Ernestina Champourcin saria irabazi zuen.

 Liburuak 

 Zu zara orain txoria, 2011, Elkar

 Hodeiak zapatetan, 2014, Susa
 Lo zaudela zabaldu dizkizut begiak, 2016, Erein
 Ahaztu baino lehen, ama, 2021, Pamiela
 Manttalingo alaba, 2024, Pamiela

 Erreferentziak 

 Kanpo estekak 
 Euskal Poesiaren Ataria - Mikel Etxabururen poema batzuk
 Literaturaren zubitegia - Mikel Etxabururen liburuen kritikak

Kategoria:Ondarroarrak
Kategoria:Euskal idazleak
Kategoria:Euskal poetak
Kategoria:Bizkaiko idazleak
Kategoria:Bizkaiko irakasleak